CELEX: 62018CA0420
Language: el
Date: 2019-06-13 00:00:00
Title: Υπόθεση C-420/18: Απόφαση του Δικαστηρίου (δεύτερο τμήμα) της 13ης Ιουνίου 2019 [αίτηση του Gerechtshof 's-Hertogenbosch (Κάτω Χώρες) για την έκδοση προδικαστικής αποφάσεως] — IO κατά Inspecteur van de rijksbelastingdienst (Προδικαστική παραπομπή — Φόρος προστιθέμενης αξίας (ΦΠΑ) — Οδηγία 2006/112/ΕΚ — Άρθρα 9 και 10 — Υποκείμενος στον φόρο — Οικονομική δραστηριότητα που ασκείται κατά «τρόπο ανεξάρτητο» — Έννοια — Δραστηριότητα μέλους του εποπτικού συμβουλίου ιδρύματος)

5.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/19
            
         
      Απόφαση του Δικαστηρίου (δεύτερο τμήμα) της 13ης Ιουνίου 2019 [αίτηση του Gerechtshof 's-Hertogenbosch (Κάτω Χώρες) για την έκδοση προδικαστικής αποφάσεως] — IO κατά Inspecteur van de rijksbelastingdienst
      (Υπόθεση C-420/18) (1)
      
      (Προδικαστική παραπομπή - Φόρος προστιθέμενης αξίας (ΦΠΑ) - Οδηγία 2006/112/ΕΚ - Άρθρα 9 και 10 - Υποκείμενος στον φόρο - Οικονομική δραστηριότητα που ασκείται κατά «τρόπο ανεξάρτητο» - Έννοια - Δραστηριότητα μέλους του εποπτικού συμβουλίου ιδρύματος)
      (2019/C 263/23)
      Γλώσσα διαδικασίας: η ολλανδική
      
         Αιτούν δικαστήριο
      
      Gerechtshof 's-Hertogenbosch
      
         Διάδικοι στην υπόθεση της κύριας δίκης
      
      IO
      κατά
      Inspecteur van de rijksbelastingdienst
      
         Διατακτικό
      
      Τα άρθρα 9 και 10 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχουν την έννοια ότι δεν ασκεί οικονομική δραστηριότητα κατά τρόπο ανεξάρτητο ένα μέλος του εποπτικού συμβουλίου ιδρύματος, όπως ο εκκαλών της κύριας δίκης, το οποίο, καίτοι ουδόλως συνδέεται με σχέση ιεραρχικής εξαρτήσεως έναντι του οργάνου διοικήσεως του εν λόγω ιδρύματος ή του εποπτικού συμβουλίου του εν λόγω ιδρύματος όσον αφορά την άσκηση της δραστηριότητάς του ως μέλους του εν λόγω συμβουλίου, δεν ενεργεί ούτε ιδίω ονόματι ούτε για ίδιο λογαριασμό, ούτε με δική του ευθύνη, αλλά ενεργεί για λογαριασμό και με την ευθύνη του ίδιου συμβουλίου και, επίσης, δεν φέρει τον οικονομικό κίνδυνο που απορρέει από τη δραστηριότητά του, εφόσον λαμβάνει πάγια αμοιβή, η οποία δεν εξαρτάται ούτε από τη συμμετοχή του στις συνεδριάσεις ούτε από τις ώρες εργασίας που έχει όντως πραγματοποιήσει.
      
         (1)  ΕΕ C 319 της 10.9.2018.